
REFERAT

Privind modificarea Hotărârii Consiliului Local nr. 254/2006 – privind participarea Consiliului Local în calitate de co-organizator al manifestării „Timişoara Jazz Festival”, organizată de Fundaţia Culturală Jazz Banat
Fundaţia Culturală de Jazz Banat a depus solicitarea cu nr. SC2006- 021028 /23.10.2006 pentru suplimentarea sumei aprobate prin HCL 254/30.05.2006 în vederea susţinerii manifestării „Timişoara Jazz Festival” cu încă 30.000 lei, motivând amploarea deosebită a evenimentului marcată prin acceptul unor grupuri internaţionale de jazz cu notorietate, de a participa la acest eveniment.
În urma analizei efectuate,  Comisia de cultură a Consiliului Local a propus alocarea sumei 5.000 lei care să suplimenteze suma de 3.000 lei deja aprobată prin HCL254/2006.

Propunem modificarea Hotărârii Consiliului Local nr. 254/2006 – privind participarea CLT în calitate de co-organizator al manifestării „Timişoara Jazz Festival” organizată de Fundaţia Culturală Jazz Banat şi suplimentarea sumei alocate prin aceasta cu 5000 lei.
Acest material a fost avizat de către comisia de cultură a Consiliului Local.

